Document ID: 32004R1777

KOMMISSIONENS FORORDNING (EF) Nr. 1777/2004
af 14. oktober 2004
om tilpasning af forordning (EF) nr. 2342/1999 om gennemførelsesbestemmelser for Rådets forordning (EF) nr. 1254/1999 om den fælles markedsordning for oksekød, for så vidt angår præmieordningerne, som følge af Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse af EU
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til traktaten om Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse,
under henvisning til akten vedrørende Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse, særlig artikel 57, stk. 2, og
ud fra følgende betragtninger:
(1)
Det er nødvendigt at tilpasse Kommissionens forordning (EF) nr. 2342/1999 (1) som følge af Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets (i det følgende benævnt »de nye medlemsstater«) tiltrædelse.
(2)
Efter artikel 6, stk. 2, i forordning (EF) nr. 2342/1999 skal medlemsstaterne, hvis de beslutter at indføre særskilte områder eller ændre bestående områder på deres territorium, underrette Kommissionen herom inden en given dato. Der bør fastsættes en frist for de nye medlemsstaters meddelelse af sådanne oplysninger for 2004.
(3)
Efter artikel 7, stk. 1, i forordning (EF) nr. 2342/1999 skal medlemsstaterne, hvis de beslutter at ændre loftet på 90 kreaturer pr. bedrift og pr. aldersgruppe eller at afvige herfra, underrette Kommissionen herom inden en given dato. Inden samme dato underretter de Kommissionen om det minimumsantal dyr pr. bedrift, under hvilket den forholdsmæssige nedsættelse ikke foretages. Der bør fastsættes en frist for de nye medlemsstaters meddelelse af sådanne oplysninger for 2004.
(4)
Efter artikel 10 i forordning (EF) nr. 2342/1999 skal medlemsstaterne, hvis de beslutter at anvende den ordning, der er fastsat i forordningens kapitel I, afdeling 2, underrette Kommissionen herom inden en given dato. Der bør fastsættes en frist for de nye medlemsstaters meddelelse af sådanne oplysninger for 2004.
(5)
Efter artikel 11, stk. 1, i forordning (EF) nr. 2342/1999 skal Kommissionen beslutte, i hvilke nye medlemsstater der kan ydes sæsonpræmie for det følgende kalenderår. Der bør tages højde for, at nye medlemsstater opfylder betingelserne for at anvende artikel 5, stk. 3, i Rådets forordning (EF) nr. 1254/1999 af 17. maj 1999 om den fælles markedsordning for oksekød (2). Efter artikel 11, stk. 2, i forordning (EF) nr. 2342/1999 skal medlemsstaterne, hvis de beslutter at anvende artikel 5, stk. 3, i forordning (EF) nr. 1254/1999, underrette Kommissionen herom inden en given dato. Der bør fastsættes en frist for de nye medlemsstaters meddelelse af sådanne oplysninger for 2004.
(6)
Efter artikel 15, stk. 1, i forordning (EF) nr. 2342/1999 skal medlemsstaterne, hvis de beslutter at ændre den maksimale individuelle referencemængde, der er nævnt i artikel 6, stk. 2, litra b), i forordning (EF) nr. 1254/1999, eller at fravige den, underrette Kommissionen herom inden en given dato. Der bør fastsættes en frist for de nye medlemsstaters meddelelse af sådanne oplysninger for 2004.
(7)
Efter artikel 21, stk. 1 og 2, i forordning (EF) nr. 2342/1999 skal medlemsstaterne meddele Kommissionen en række oplysninger om ammekopræmien. Der bør fastsættes frister for de nye medlemsstaters meddelelse af sådanne oplysninger for 2004.
(8)
Efter artikel 29, stk. 1, første afsnit, i forordning (EF) nr. 2342/1999 skal Kommissionen beslutte, hvilke medlemsstater der opfylder betingelserne i artikel 10, stk. 1, i forordning (EF) nr. 1254/1999. Der bør tages højde for, at nye medlemsstater opfylder betingelserne. Efter artikel 29, stk. 1, andet afsnit, i forordning (EF) nr. 2342/1999 skal medlemsstaterne inden en given dato meddele Kommissionen, om de vil anvende ordningen i artikel 10 i forordning (EF) nr. 1254/1999 eller ej. Der bør fastsættes en frist for de nye medlemsstaters meddelelse af sådanne oplysninger.
(9)
Efter artikel 29, stk. 2, andet afsnit, i forordning (EF) nr. 2342/1999 skal medlemsstaterne inden en given dato underrette Kommissionen om de kriterier, de vedtager. Der bør fastsættes en frist for de nye medlemsstaters meddelelse af sådanne oplysninger for 2004.
(10)
Efter artikel 32, stk. 5, i forordning (EF) nr. 2342/1999 skal medlemsstaterne inden en given dato underrette Kommissionen om den definition på »græsarealer«, som de vil benytte ved anvendelsen af artikel 13, stk. 3, litra c), i forordning (EF) nr. 1254/1999. Der bør fastsættes en frist for de nye medlemsstaters meddelelse af sådanne oplysninger.
(11)
Efter artikel 32, stk. 6, i forordning (EF) nr. 2342/1999 skal Kommissionen beslutte, hvilke medlemsstater der opfylder betingelserne i artikel 13, stk. 4, i forordning (EF) nr. 1254/1999. Der bør tages højde for, at nye medlemsstater opfylder betingelserne.
(12)
Efter artikel 32, stk. 7, i forordning (EF) nr. 2342/1999 skal den producent, der ønsker at modtage ekstensiveringsbeløbet efter stk. 6, i mindst seks på hinanden følgende måneder regnet fra indgivelsen af ansøgningen have et antal malkekøer. I de nye medlemsstater bør den pågældende seksmånedersperiode løbe fra tiltrædelsesdatoen.
(13)
Efter artikel 32, stk. 9, i forordning (EF) nr. 2342/1999 skal de medlemsstater, der gør brug af valgmuligheden i artikel 13, stk. 2, andet afsnit, i forordning (EF) nr. 1254/1999 eller ophører hermed, underrette Kommissionen herom inden en given dato. Der bør fastsættes en frist for de nye medlemsstaters meddelelse af sådanne oplysninger for 2004.
(14)
Efter artikel 35, stk. 2, tredje afsnit, i forordning (EF) nr. 2342/1999 skal de medlemsstater, der gør brug af undtagelsen i artikel 35, stk. 2, underrette Kommissionen herom inden en given dato. Der bør fastsættes en frist for de nye medlemsstaters meddelelse af sådanne oplysninger.
(15)
Efter artikel 46, stk. 1, i forordning (EF) nr. 2342/1999 skal medlemsstaterne hvert år inden en given dato meddele Kommissionen oplysninger om det antal dyr, der blev ansøgt om præmier for. Der bør fastsættes en frist for de nye medlemsstaters meddelelse af sådanne oplysninger for 2004.
(16)
I bilag I til forordning (EF) nr. 2342/1999 er der opstillet en liste over de kvægracer, der er nævnt i forordningens artikel 14. Oplysninger om eksisterende kvægracer i de nye medlemsstater bør indsættes i bilaget.
(17)
I bilag II til forordning (EF) nr. 2342/1999 er der anført oplysninger om de gennemsnitlige mælkeydelser, der er nævnt i forordningens artikel 18. Oplysninger om de gennemsnitlige mælkeydelser i de nye medlemsstater bør indsættes i bilaget.
(18)
Forordning (EF) nr. 2342/1999 bør derfor ændres med virkning fra den dato, hvor akten vedrørende de nye medlemsstaters tiltrædelse trådte i kraft -
UDSTEDT FØLGENDE FORORDNING:
Artikel 1
I forordning (EF) nr. 2342/1999 foretages følgende ændringer:
1)
I artikel 6, stk. 2, indsættes:
»For 2004 underretter Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet senest den 30. oktober 2004 Kommissionen om den beslutning, de træffer i henhold til første afsnit.«
2)
I artikel 7, stk. 1, indsættes:
»For 2004 underretter Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet senest den 30. oktober 2004 Kommissionen om de beslutninger, de træffer i henhold til første og andet afsnit.«
3)
I artikel 10 indsættes:
»For 2004 underretter Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet senest den 30. oktober 2004 Kommissionen om den beslutning, de træffer i henhold til stk. 1.«
4)
Artikel 11 ændres som følger:
a)
Efter stk. 1 indsættes:
»For Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet beslutter Kommissionen senest den 1. november 2004, i hvilke af de nye medlemsstater der kan ydes sæsonpræmie for 2005.«
b)
Følgende stykke indsættes:
»For 2004 underretter Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet senest den 30. oktober 2004 Kommissionen om den beslutning, de træffer i henhold til stk. 3.«
5)
I artikel 15, stk. 1, indsættes:
»For 2004 underretter Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet senest den 30. oktober 2004 Kommissionen om den beslutning, de træffer i henhold til første afsnit.«
6)
Artikel 21 ændres som følger:
a)
I stk. 1 indsættes:
»For Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet fremsendes den meddelelse, der er omhandlet i første afsnit, senest den 30. oktober 2004.«
b)
I stk. 2 indsættes:
»For Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet fremsendes den første meddelelse, der er omhandlet i første afsnit, senest den 30. oktober 2004.«
7)
Artikel 29 ændres som følger:
a)
Stk. 1 ændres som følger:
i)
Efter første afsnit indsættes:
»For Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet træffer Kommissionen senest den 31. december 2004 beslutning om, hvilke af de nye medlemsstater der opfylder betingelserne i artikel 10, stk. 1, i forordning (EF) nr. 1254/1999.«
ii)
Følgende afsnit indsættes:
»Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet underretter senest den 30. oktober 2004 Kommissionen om den beslutning, de træffer i henhold til tredje afsnit.«
b)
I stk. 2 indsættes:
»For 2004 fremsender Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet senest den 30. oktober 2004 Kommissionen den første meddelelse, der er omhandlet i andet afsnit.«
8)
Artikel 32 ændres som følger:
a)
I stk. 5 indsættes:
»Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet fremsender senest den 30. oktober 2004 den første meddelelse, der er omhandlet i første afsnit.«
b)
I stk. 6 indsættes efter første afsnit:
»For Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet træffer Kommissionen senest den 31. december 2004 beslutning om, hvilke af de nye medlemsstater der opfylder betingelserne i artikel 13, stk. 4, i forordning (EF) nr. 1254/1999.«
c)
I stk. 7 indsættes efter andet afsnit:
»I de nye medlemsstater indgives ansøgninger for 2004 inden for en samlet periode på seks måneder, der skal fastlægges af medlemsstaten og kan udløbe i 2005.«
d)
I stk. 9 indsættes:
»For 2004 underretter Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet senest den 30. oktober 2004 Kommissionen om den beslutning, de træffer i henhold til første afsnit.«
9)
I artikel 35, stk. 2, indsættes efter tredje afsnit:
»Hvis Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet beslutter at anvende dette afsnit, fremsender de senest den 30. oktober 2004 den første meddelelse, der er omhandlet i tredje afsnit.«
10)
I artikel 46, stk. 1, indsættes:
»Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet sender senest den 1. marts 2005 Kommissionen de oplysninger, der er omhandlet i første afsnit, litra a) til d), og vedrører perioden maj til december 2004.«
11)
Bilag I affattes som vist i bilag I til nærværende forordning.
12)
Bilag II affattes som vist i bilag II til nærværende forordning.
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Den anvendes fra den 1. maj 2004.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 14. oktober 2004.

Labels: 3
15
17
6